
I. Tájékoztatás a jogszabályi előírásokról

1.1. Az önkormányzati költségvetést meghatározó szabályok

Az államháztartásról szóló 2011. évi CXCV. tv (továbbiakban Áht) 23.§ (2) bekezdés a.) és b.) pontja, valamint a 368/2011 (XII.31) Korm. rendelet (továbbiakban Ávr) 24. § (1) és (2) bekezdése szerint az önkormányzat, a közös önkormányzati hivatal és a felügyelete alá tartozó önállóan működő költségvetési szervek, valamint a nemzetiségi önkormányzat gazdálkodását éves költségvetés alapján folytatja.

Az Áht. 24.§ (2) bekezdése alapján a jegyző által elkészített költségvetési rendelettervezetet a polgármester a központi költségvetésről szóló törvény hatálybalépését követő negyvenötödik napig nyújtja be a képviselő-testületnek. Magyarország 2014. évi központi költségvetéséről szóló 2013. évi CCXXX. törvény 2013. december 22-én került kihirdetésre.

A jegyző a tervezési folyamat során az Óvoda vezetőjével előzetesen egyeztetett.
A Bátaapáti Közös Önkormányzati Hivatal költségvetését az együttes ülésen mindkét Képviselő-testület elfogadta.  

2013. január 1-jétől a helyi önkormányzat, a nemzetiségi önkormányzat, valamint az általuk irányított költségvetési szervek (ideértve a közös önkormányzati hivatalt is) gazdálkodásáról önálló könyveket kell vezetni és önálló beszámolót kell készíteni. Az önkormányzat, valamint az általa irányított költségvetési szervek (ide értve az önkormányzati hivatalt is) elemi költségvetését a polgármester, míg a nemzetiségi önkormányzat költségvetését a nemzetiségi önkormányzat elnöke hagyja jóvá (Áht. 28.§. (5) bekezdése)

Az önkormányzat, a közös önkormányzati hivatal, valamint a helyi önkormányzat által irányított költségvetési szervek jóváhagyott elemi költségvetéséről az önkormányzati rendelettervezet képviselő-testület elé terjesztésének határidejét követő harminc napon belül adatot kell szolgáltatni a Kincstár területileg illetékes szervéhez (Ávr. 33.§. (1) bekezdése).

Magyarország Alaptörvénye 32. cikk (1) bekezdés f) pontjában foglalt feladatkörében eljárva a helyi önkormányzat a helyi közügyek intézése körében törvény keretei között meghatározza költségvetését, annak alapján önállóan gazdálkodik. 

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 111. § (2) bekezdése alapján a helyi önkormányzat gazdálkodásának alapja az éves költségvetése - az önkormányzat ebből finanszírozza és látja el törvényben meghatározott kötelező, valamint a kötelező feladatai ellátását nem veszélyeztető önként vállalt feladatait. A Mötv. 20. § (1) bekezdése alapján az önkormányzat köteles mindazokat a törvényben meghatározott feladatokat ellátni, amelyek a helyi lakosság alapvető létfeltételeit biztosítják. A Mötv. 10. §-a szerint a helyi önkormányzat - a helyi képviselő-testület vagy a helyi népszavazás döntésével - önként vállalhatja minden olyan helyi közügy önálló megoldását, amelyet jogszabály nem utal más szerv kizárólagos hatáskörébe. Az önként vállalt helyi közügyek megoldása tehát nem veszélyeztetheti a törvény által kötelezően előírt önkormányzati feladat- és hatáskörök ellátását, finanszírozása a saját bevételek, vagy az erre a célra biztosított külön források terhére lehetséges. 

A költségvetési kiadások a felmerülés helyén szerepelnek. Feladatra nem tervezhető bevételek a helyi adók. Az állami támogatások célhoz kötöttek, azok felhasználásáról az önkormányzat szabadon nem rendelkezhet.
A Mötv. 117.§ (1)–(4) bekezdésében foglaltak szerint a feladatfinanszírozási rendszer keretében az Országgyűlés a központi költségvetésről szóló törvényben meghatározott módon a helyi önkormányzatok kötelezően ellátandó, törvényben előírt egyes feladatainak – felhasználási kötöttséggel – a feladatot meghatározó jogszabályban megjelölt közszolgáltatási szintnek megfelelő ellátását feladatalapú támogatással biztosítja. A feladatfinanszírozási rendszernek biztosítania kell a helyi önkormányzatok bevételi érdekeltségének fenntartását. 

A feladatellátás átstrukturálása miatt a tavalyi évtől egyes források átkerültek az ágazatot felügyelő fejezetekbe, minisztériumokhoz, mint például az iskolai feladatellátás forrásai. További változást jelentett, hogy egyes rendszeres pénzbeli ellátások jegyzői hatáskörből a járási hivatalok hatáskörébe kerültek (pl.: közgyógyellátás, ápolási díj, időskorúak járadéka).

Az idei évben is fontos előírás, hogy a Mötv. 111.§ (4) bekezdése szerint a költségvetési rendeletben működési hiány nem tervezhető. Az állami konszolidáció óta folyószámla-hitel nem vehető igénybe. A likvidhitelre pedig az alábbi szabály érvényes: a Stabilitási törvény 3.§ (1) bekezdése szerint az önkormányzat adósságot keletkeztető ügyletből származó tárgyévi összes fizetési kötelezettsége az adósságot keletkeztető ügylet futamidejének végéig egyik évben sem haladhatja meg az önkormányzat adott évi saját bevételeinek 50%-át.)

I.2. A 2014. évi tervezést meghatározó szabályváltozások
I.2.1. A államháztartásról szóló 2011. évi CXCV. törvény (Áht.) 2014. évre vonatkozó módosításai

Az Áht. 24. § (2) bekezdés alapján a jegyző a költségvetési rendelet-tervezetet a 29/A. § szerinti tervszámoknak megfelelően készíti elő. 

29/A. §: A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg

a) a 353/2011. (XII.30.) Korm. rendeletben meghatározottak szerinti saját bevételeinek és

b) a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét. 

Az erre vonatkozó előterjesztés a napirend Költségvetést megalapozó döntései között szerepel (D)
A költségvetés előterjesztésekor a képviselő-testület részére tájékoztatásul – a szöveges indokolással együtt – be kell mutatni a 29/A. § szerinti tervszámoknak megfelelően a költségvetési évet követő három év tervezett előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait. 

A tájékoztatást a költségvetési rendelet melléklete tartalmazza.
Az Áht. 28. § (4) bekezdése új előírás: költségvetési rendeletnek és az elemi költségvetésnek kiemelt előirányzati szinten meg kell egyeznie. Ennek érdekében, - többek között - az Áht. 28. (4) bekezdése alapján a költségvetési rendeletnek, határozatnak és az elemi költségvetésnek kiemelt előirányzati szinten meg kell egyezni. Ezért a költségvetési rendeletben

              - a költségvetési bevételeknek valamint

              - a finanszírozási bevételeknek 

    továbbá

              - a költségvetési kiadásoknak, valamint

              - a finanszírozási kiadásoknak  

    jól el kell különülnie. 

Az Áht. 85.§-a szerint a kiadások készpénzben történő teljesítésére csak jogszabályban szabályozott esetekben kerülhet sor. Az államháztartásról szóló törvény végrehajtásáról szóló 368/2011. (XII.31.) Korm. rendelet (Ávr.) 148. § (3) bekezdése csak az államháztartás központi alrendszerébe tartozó költségvetési szervekre vonatkozóan tartalmaz előírást. Ebből következik, hogy az önkormányzati költségvetési szerveknél készpénzben teljesíthető kifizetések körét önkormányzati rendeletben, praktikusan a költségvetési rendeletben kell szabályozni. Ehhez kiindulási alap lehet a központi alrendszerbe tartozó költségvetési szervekre vonatkozó Ávr. 148 § (3) bek. a)-g) pontja: pld.: közfoglalkoztatottak bére, készletbeszerzés, kiküldetés, beszerzés, szolgáltatási kiadások. A szabályozásra a csatolt rendelettervezetben javaslatot teszünk.  

I.2.2. A államháztartásról szóló törvény végrehajtásáról szóló 368/2011. (XII.31.) Korm. rendelet (Ávr.) 2014. évre vonatkozó módosításai:
Az Ávr. 2. §-a szerint a költségvetési bevételen belüli kiemelt előirányzat felsorolása megszűnt. Célszerű alkalmazni az államháztartás számviteléről szóló 4/2013. (I.11.) Korm. rendelet 15. melléklete szerinti egységes rovatrendet. 

Az Ávr. 5. § (1) bekezdése az alapító okirat tartalmára vonatkozóan tartalmaz előírásokat. Változás, hogy az alapító okirat tartalmazza a költségvetési szerv közfeladatát és szakmai alaptevékenységeit, továbbá ezek kormányzati funkció szerinti megjelölését, és főtevékenységének államháztartási szakágazati besorolását, a gazdálkodási besorolást viszont hatályon kívül helyezték.  Az alapító okiratok módosítása február 28-ig egyszerűsített eljárásban történik, melyhez a jogalkotó lehetővé tette a képviselő-testület jóváhagyása nélküli eljárást. Eszerint kizárólag a szakfeladatoknak az új besorolás szerinti megfeleltetése végezhető el. A megfeleltetés iránti munka folyamatban van. 
Fontos változás, hogy az Ávr 7. § (1) bekezdése szerint a költségvetési szerv a személyi juttatásokkal és az azokhoz kapcsolódó járulékok és egyéb közterhek előirányzataival minden esetben, egyéb előirányzataival jogszabály vagy az irányító szerv döntése alapján rendelkezik.
Az Ávr. 8.§ (2) bekezdése alapján az 5000 fő lakosságszámot meg nem haladó település önkormányzati hivatala és az a közös önkormányzati hivatal, amelyhez tartozó települések  lakosságszáma az 5000 főt nem haladja meg, valamint a társulási tanács munkaszervezeti feladatait ellátó költségvetési szerv a helyi önkormányzat,  a helyi nemzetiségi önkormányzat és a társulás tekintetében gazdasági szervezet hiányában is ellátja az Ávr. 7.§ (2) bekezdés szerinti gazdálkodási tevékenységet. Közös hivatalunkban nem hoztuk létre az önálló gazdasági szervezetet, így e szabály alapján látjuk el a feladatot.
Az Ávr. 43/A. § (3) bekezdése új előírás, hogy a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult személy, vagy az általa írásban kijelölt, az önkormányzati hivatal, társulási tanács munkaszervezete állományába tartozó személy jogosult. Elemi költségvetés jóváhagyására jogosult személy: a polgármester, nemzetiségi önkormányzat elnöke, társulási tanács elnöke (Áht. 28. § (5) bekezdése)
I.2.3. Egyéb fontos változások
Magyarország helyi önkormányzatairól szóló 2011. évi CLXXXIX. 111/A. §-a szerint ha a helyi önkormányzat a költségvetési évre vonatkozóan nem rendelkezik elfogadott költségvetéssel, nem fogadja el a költségvetési évet megelőző évre vonatkozó zárszámadását, államháztartási beszámolási kötelezettségének vagy vagyon-nyilvántartási kötelezettségének nem tesz         eleget, a részére járó egyes támogatások folyósítása az államháztartásról szóló törvényben meghatározottak szerint felfüggesztésre kerül.
Az államháztartás számviteléről szóló 4/2013. (I.11.) Korm. rendelet (továbbiakban: Áhsz.), új számviteli kormányrendelet a számviteli alapelvekhez még jobban közelítő rendszert vezetett be. A mérlegtételek újragondolásra kerültek, új fogalmakat, mérlegsorokat vezetett be. A Számviteli törvénynél sok esetben szigorúbb szabályozást tartalmaz, a korábbinál sokkal kevesebb választási lehetősége van a költségvetési szerveknek. 

A fontosabb, gyakoribb gazdasági események könyvelési lépéseit külön NGM rendelet tartalmazza (a 75/2013. (XII.31.) NGM rendelettel módosított 38/2013. (IX.19.) NGM rendelet)

A könyvvezetés módja kettős könyvvitel, azonban elkülönül az úgynevezett költségvetési számvitel (klasszikus költségvetési adatok: előirányzatok, pénzforgalom, kötelezettségvállalás) és az úgynevezett pénzügyi számvitel (vagyon, önköltség, jövedelmezőség)

Nagy változás jelent, hogy a könyvvezetés az Áhsz. 15. mellékletében meghatározott egységes rovatrend alapján történik. A rovatrendtől eltérni nem lehet, de egyes rovatok további részletező tételekre alábonthatók. 

A fenti – nagyvonalakban ismertetett változások – alkalmazása a gazdálkodási feladatot ellátó közös hivatali munkatársak számára nagy feladatot jelent, gyakorlatilag a teljes számvitel rendszer átalakult. 
II. Mórágy Község Önkormányzata 2014. évi költségvetésének tervezése
II.1. Szerkezet
A Mórágyi Német Nemzetiségi Önkormányzat, valamint a Mórágyi Roma Nemzetiségi Önkormányzat a 2014. évi költségvetési tervet véleményezi.
Mórágy Község Önkormányzata 2014. évi költségvetése az alábbi elvek alapján épül fel:

a) a rendelet 1. számú melléklete összesítve tartalmazza a Mórágy Község Önkormányzata, a Mórágyi Óvoda és Egységes Óvoda - Bölcsőde  bevételeit, illetve kiadásait,
b) a rendelet 3/1. számú melléklete Mórágy Község Önkormányzata bevételeit, valamint kiadásait mutatja, az intézmények kiadásai itt támogatásértékű kiadásként, illetve önkormányzati támogatásként szerepelnek,
c) Mórágyi Óvoda és Egységes Óvoda - Bölcsőde 3.2. számú melléklet szerint került elfogadásra,
Az Önkormányzat 2014. évi költségvetésének:
- tervezett kiadási főösszege 

225.053 ezer forint, 

- tervezett bevételi főösszege

225.053 ezer forint.
II. 2. A bevételek elemzése

A tervezett bevételek részletezését a rendelet-tervezet 1. számú melléklete tartalmazza. 

II.2.1. A bevételek az alábbi főbb bevételi jogcímek szerint kerülnek tervezésre:
	Főbb bevételi jogcímek
	Eredeti

előirányzat
	A 2014.  évi tervadatok  megoszlása

	Működési bevételek
	24.715
	10,98 %

	Támogatások
	69.029
	30,67 %

	Felhalmozási és tőke jellegű bevételek
	0
	0 %

	Támogatásértékű bevételek
	129.726
	57,65 %

	Támogatási kölcsönök visszatérülése, igénybevétele, értékpapírok kibocsátásának bevétele
	0
	0%

	Előző évi pénzmaradvány
	1.583
	0,7 %

	Összesen

	225.053
	100,0 %


A működési bevételek jellemzői:
Működési bevételként került tervezésre a következő:

Térítési díjak bevétele


10.712 ezer Ft


Lakbér bevétele

     

     557 ezer Ft

Szociális étkezés bevétele
  

  4.140 ezer Ft

Ebéd kiszállítás



     310 ezer Ft

Helyi adók




  7.870 ezer Ft


Telefondíj továbbszámlázása
     

     190 ezer Ft


Nem lakóingatlan bérbeadása

     876 ezer Ft


Kamatbevétel




       60 ezer Ft
A támogatások jogcímen keletkezett bevételek jellemzői:
Támogatások jogcímen az alábbiak kerültek tervezésre:
A központi költségvetésből származó bevételek az alábbi jogcímeken keletkeznek:

Általános működési támogatás

12.510 ezer Ft


Óvodapedagógusok bértámogatása

16.946 ezer Ft


Óvoda működtetési támogatás

  1.680 ezer Ft


Gyermekétkeztetés támogatása
  
 11.797 ezer Ft


Hozzájárulás a pénzbeli szoc. feladatokhoz     6.246 ezer Ft

Szociális étkezés



   2.214 ezer Ft


Házi segítségnyújtás



   1.595 ezer Ft


Kistelepülések feladatainak támogatása
      801 ezer Ft

Közművelődés támogatása

  
      913 ezer Ft


Jövedelempótló támogatások kiegészítése     14.270 ezer Ft

Lakott külterületek támogatása

       57 ezer Ft

Felhalmozási és tőke jellegű bevételek jellemzői:
Felhalmozási és tőke jellegű bevételek nem kerültek tervezésre
Támogatásértékű bevételek jellemzői:

Támogatásértékű bevételek között tervezésre kerültek a következők:

OEP-től (védőnői szolgálat finanszírozása)  

3.200 ezer Ft

MÜK - közfoglalkoztatás
  

            4.079 ezer Ft


KNPA kapott támogatás 


          79.220 ezer Ft


VIS MAIOR pályázat támogatása                           14.919 ezer Ft

EU forrásból biztosított támogatások

          28.308 ezer Ft
Támogatási kölcsönök visszatérülése, igénybevétele, értékpapírok kibocsátásának bevétele jogcímen könyvelt bevételek jellemzői:



Támogatási kölcsönök visszatérülése, igénybevétele nem került tervezésre
Hitelek jellemzői:

A 2014. évi költségvetésben hitelfelvétel nem került betervezésre.
II.2.2. Az eredeti normatíva felmérés alapján az állami támogatások összege 54.759 ezer forint (rendelet 2. számú melléklete). Az idei évtől az önkormányzati hivatal működési támogatása Bátaapáti község finanszírozásában szerepel. 
A gyermekétkeztetés önkormányzati feladat, az idei évtől nem külön pályázat, hanem a normatíva igénylés keretében az elvárt bevétel és a kiadás különbözetéből számított elismert dolgozói létszám és működtetési támogatás formájában kerül folyósításra. 
A 2013. évi téli közfoglalkoztatás 2014. évi támogatása 4.079 ezer forint. A Munkaügyi Központ a 2014. évre még nem szolgáltatott adatot a rendelkezésre álló keretről, így az idei költségvetésben csak a tavalyról áthúzódó közfoglalkoztatás került betervezésre. 
A tavalyi évben indult MVH pályázat bevételének összege magasabb, mint a kiadási összeg, melynek oka, hogy a kiadások egy része már 2013-ban realizálódott, az előlegek lehívása megtörtént, de csak az idei évben realizálódik.

A helyi adó bevételek az előző évihez közelítve kerültek betervezésre. Az átengedett központi adó bevételek során tervezett gépjárműadó csak 40% lett betervezve, 60% továbbutalásra kerül a Kincstár felé ezért ezzel nem terveztünk.
A működési bevételek tervezése során az előző évi tényadatok korrigálásra kerültek azokkal a bevételekkel, amelyek 2014-ben nem várhatók. 
II.3. A kiadások elemzése
II.3.1. A kiadások a rovatrend szerint a következők szerint alakultak:

	Rovatrend szerinti előirányzatok
	Eredeti

előirányzat
	A 2014. évi tervezett előirányzat  megoszlása

	Személyi jellegű kiadások
	51.096
	22,8 %

	Munkaadókat terhelő járulékok
	12.893
	5,8 %

	Dologi jellegű kiadások
	50.688
	22,5 %

	Működési c. pénzeszköz átadás
	11.213
	4,9 %

	Szociálpolitikai juttatások
	22.889
	10,2 %

	Helyi önk. által kijelölt beruházások
	67.890
	30,2 %

	Támogatásértékű kiadások
	1.000
	0,4 %

	Támogatási kölcsönök nyújtása
	0
	 0 %

	Tartalékok
	200
	0,1 %

	Hitele kamatai
	500
	0,2 %

	Finanszírozási kiadások
	6.684
	2,9 %

	Költségvetési létszámkeret
	24 fő
	

	Összesen


	225.053
	100,0 %


A fentiek alapján a kiadások között a legnagyobb arányt a következő kiemelt előirányzatok jelentették:


Beruházás jellegű kiadások
  30,2 %

Személyi jellegű kiadások
  22,8 %

Dologi és folyó kiadások
  22,5 %
 A személyi jellegű kiadások jellemzői:
Az illetmény kiadások jellemzői:

Illetményemelés csak a soros előrelépésekből, illetve a minimálbér emelkedéséből adódik.
A külső személyi juttatások között szerepelnek a megbízási díjak, a képviselők tiszteletdíja.
A cafetéria-juttatás az intézményekre vonatkozóan a közalkalmazottak számára egységesen, került tervezésre. 
Jutalom tervezésére nem került sor.
Jubileumi jutalomban a közalkalmazottak jogállásáról szóló törvény alapján három dolgozó részesül.
A munkaadókat terhelő járulékok jellemzői:
A kiadások előirányzata az erre vonatkozó jogszabályok mértékének megfelelően került tervezésre. (27%, a közfoglalkoztatás esetében 13,5 %)
Dologi jellegű kiadások jellemzői:
A dologi kiadások között az alábbi költségekre terveztünk: (önkormányzati szinten 50.688 ezer Ft)

Készlet beszerzés


13.915 ezer Ft


Szolgáltatások



24.203 ezer Ft


Különféle dologi


12.570 ezer Ft
E kiadások tervezéssel kapcsolatos főbb információk:

A dologi kiadások tervezése a 2013. évi tényadatokra építve, valamint a szerződések takarékossági szempontok szerinti átvizsgálása után történt. A villamosenergia-díj esetében – tapasztalati adatok híján – egyelőre nem számoltunk a tavalyi napelemes beruházás hatásaival. 
Szociálpolitikai juttatások jellemzői:
A szociális juttatások között tervezésre kerültek az alábbi ellátások:

- foglalkoztatást helyettesítő támogatás
10.944 ezer Ft


- lakásfenntartási támogatás


  4.800 ezer Ft

- méltányossági ápolási díj


  1.982 ezer Ft


- temetési segély



     100 ezer Ft

- önkormányzati segélyek


  4.613 ezer Ft,

- köztemetés




    250 ezer Ft


- közgyógyellátás



    150 ezer Ft

- rendkívüli gyermekvédelmi támogatás
      50 ezer Ft
Speciális célú támogatások jellemzői:
A speciális célú támogatások között a következők kerültek tervezésre:

- civil szervezeteknek nyújtott támogatás       3.150 ezer Ft


- célhoz kötött támogatás           

      30 ezer Ft
Költségvetési létszámkeret jellemzői:
A létszámkeret a 2013. évi záró létszámhoz képest a következők szerint került tervezésre:

a folyamatban lévő hatósági szerződés alapján került betervezésre a közfoglalkoztatott létszám.
Helyi önkormányzat által kijelölt felhalmozások jellemzői:
Az önkormányzat felhalmozási kiadást az alábbiak szerint tervezett:


- beruházási kiadások



67.890 ezer Ft.


- felhalmozás c. támogatásértékű kiadás         1.000 ezer Ft
Részletesen a 6. sz. melléklet mutatja be.
Támogatásértékű kiadások:

A támogatásértékű kiadások felsorolását a 11. sz. melléklet tartalmazza.


II. 3.2. Kiadások elemzése: 

Az önkormányzat költségvetése felhalmozási többlettel számol, ami a szűkös működési célú bevételek ismeretében ezen kiadások fedezetéül szolgál.
Az óvoda esetében az elismert pedagógus létszám alapján számított állami támogatás nem nyújt fedezetet a bérekre, emiatt önkormányzati többlettámogatás tervezése szükséges.

Az önkormányzat az előző évben a fejlesztéseit próbálta a kiírt pályázatokhoz igazítani. Pályázati kiírás hiányában az önkormányzat saját erőből valamint KNPA támogatásból valósítja meg a mellékletekben szereplő beruházásokat.
III. A tartalék 
A tartalék tervezése:

Általános tartalékra 200 ezer forint, rendkívüli kiadások fedezésére. 
Tisztelt Képviselő-testület!
Az előterjesztett költségvetési rendelettervezet a beszedhető bevételek, és a várható kiadások gondos számbavétele alapján készült. A tervezési folyamat során minden önkormányzati szereplővel egyeztettünk, az igényeket felmértük. Ebben a körben egyeztettünk – az önálló költségvetési szervek vezetőjén kívül - az alábbi területek felelőseivel: közművelődés (rendezvények), háziorvos, védőnő, fogorvos. Ennek alapján olyan fontos, eddig halasztott kisebb beszerzéseket is be tudtunk tervezni.

Az előterjesztett költségvetési rendelettervezet szerint az önkormányzat 2014. évi biztonságos működtetése biztosított, emellett, szoros gazdálkodás mellett, számos fejlesztésre is sor kerülhet. 
Kérem a tisztelt Képviselő-testületet, hogy az előterjesztés alapján a rendelet-tervezetet tárgyalja meg, és döntsön a 2014. évi költségvetés tárgyában.

Mórágy, 2014. február 02

Glöckner Henrik sk.
                                    




 polgármester

Előzetes hatásvizsgálat, indoklás, véleményeztetés

Mórágy Község Önkormányzata képviselő-testületének

  2014. évi költségvetésről

szóló rendelet-tervezethez 

1. Előzetes hatásvizsgálat

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a képviselő-testületet.

A tervezett jogszabály hatásai:

a) társadalmi, gazdasági, költségvetési hatás:

- társadalmi hatása: nem jelentős,

- gazdasági hatása: nem jelentős,

- költségvetési hatása: jelentős, a rendelet maga határozza meg a 2014. évi költségvetést

b) környezeti és egészségi következmények:

- nincsenek,

c) adminisztratív terheket befolyásoló hatások:

- a hivatalnak el kell látnia a költségvetéssel kapcsolatos információ szolgáltatási feladatokat,

- könyvelni kell az eredeti előirányzatokat, nyomon kell követni az év közbeni előirányzat módosításokat.

A jogszabály megalkotásának szükségessége, a jogalkotás elmaradásának várható következményei:

- a rendelet megalkotása kötelező, 

- a rendelet elmaradásának következménye a jogszabály alkotás elmulasztása miatti törvényességi észrevétel lehet.

A jogszabály alkalmazásához szükséges feltételek:

- a személyi feltétel: rendelkezésre áll. A pénzügyi területen kollégák a feladatot el tudják látni.

- szervezeti feltétel: rendelkezésre áll.

- tárgyi feltétel: rendelkezésre áll. 

- pénzügyi feltétel: rendelkezésre áll.

2. Indoklás

A 2014. évi költségvetésről szóló helyi rendelet megalkotásának céljai a következők: 

- az önkormányzat számára előírt rendelet alkotási kötelezettségnek való megfelelés,

- meghatározásra kerüljenek az önkormányzat 2014. évi gazdálkodásának keretei. 

A rendeletnek nincs európai uniós joggal kapcsolatos összehangolási és egyeztetési vonatkozása.

3. Véleményeztetés

A rendelet tervezetet véleményeztetési kötelezettség terheli Mötv. 120.§ (1) bekezdés a) pontja szerint. ( Német Nemzetiségi Önkormányzat és Roma Nemzetiségi Önkormányzat)  

Mórágy, 2013. február 4.

P.H.

Bakó Józsefné
jegyző
Mórágy  Község Önkormányzata Képviselő-testületének 

/2014. (II. .) önkormányzati rendelete 

az önkormányzat 2014. évi költségvetéséről

tervezet

Mórágy Község Önkormányzatának Képviselő-testülete a Magyarország helyi önkormány​zatairól szóló 2011. évi CLXXXIX. törvény 143.§ (4) bekezdés b) pontjában kapott felhatal​mazás alapján, Magyarország Alaptörvénye 32. cikk (1) bekezdés f) pontjában meghatározott feladatkörében eljárva, Mórágy Község Önkormányzatának 2014. évi költségvetéséről és végrehajtásának rendjéről a következőket rendeli el:

A rendelet hatálya

1. § Az önkormányzati rendelet (a továbbiakban: rendelet) hatálya Mórágy Község Önkor​mányzatára, (a továbbiakban: Önkormányzat) Mórágy Község Önkormányzatának Képvi​selő-testületére (a továbbiakban: Képviselő-testület), Mórágyi Óvoda és Egységes óvoda-bölcsődére terjed ki.
(2) A rendelet személyi hatálya kiterjed a közvetlen és közvetett támogatások tekintetében minden az (1) bekezdés szerinti szervezet által nyújtott támogatásban részesülőre.
Az önkormányzat 2014. évi költségvetése

2. §  A Képviselő-testület az önkormányzat 2014. évi költségvetési
a) bevételi főösszegét                     225.053 e Ft-ban

b) kiadási főösszegét                      225.053 e Ft-ban

állapítja meg.

3. § (1) Az önkormányzat 2014. évi költségvetési bevételeinek forrásonkénti, illetve működési és felhalmozási cél szerinti részletezését, kiadási előirányzatait az 1. számú melléklet tartalmazza.
(2) Az önkormányzat 2014. évi állami támogatásainak jogcímenkénti alakulását a 2. számú melléklet tartalmazza. 

A költségvetési kiadások

4.§ (1) Az önkormányzat működési, fenntartási kiadási előirányzatait a Képviselő-testület a következők szerint hagyja jóvá:

Működési kiadások előirányzata összesen:           138.265  ezer forint,

Ebből:

a) személyi jellegű kiadások:                     20.551   ezer forint,

b) munkaadókat terhelő járulékok:              4.587    ezer forint,

c) dologi  kiadások:                                    33.881   ezer forint,

d) szociálpolitikai juttatások:                     22.889   ezer forint,

e) támogatásértékű kiadások, pénzeszköz átadások

                                                      11.213   ezer forint,

                f)    költségvetési szervek támogatása           45.044 ezer forint

                g)   tartalékok:                                                    100   ezer forint.

 (2) Az önkormányzat felújítási és felhalmozási kiadásai összesen 75.574 ezer forint.

A felújítási és felhalmozási kiadásokból:

a) a beruházások előirányzata:                      67.890 ezer forint, 

b) a felújítás előirányzata:                                 0      ezer forint,

c) felhalmozási célú pénzeszköz átadás         1.000  ezer forint,

d) hitel törlesztés                                             6.684 ezer forint,

(3) Az önkormányzat kiadásaiból:

a) kötelező feladatok kiadása:                                     149.459 ezer forint

b) önként vállalt feladatok kiadásai:                              64.380 ezer forint

c) állami(államigazgatási) feladatok kiadásai              ezer forint

 (4) Az önkormányzat felhalmozási kiadásait feladatonként a 6.-7. számú mellékletek tartalmazzák.

5. § Az önkormányzat – kötelező, önként vállalt és állami feladatok szerinti bontásban – a 16. számú melléklet tartalmazza.

6. §  Az önkormányzat tartaléka összesen: 100 ezer forint általános tartalék, mely az év közben felmerülő, előre nem tervezhető kiadások fedezetéül szolgál.

7. § A működési és felhalmozási célú bevételi és kiadási előirányzatokat tájékoztató jelleggel, mérlegszerűen a 4. számú és 5. számú mellékletek tartalmazzák.

8. § A képviselő-testület több éves kihatással járó kötelezettségek előirányzatait éves bontásban a 8. számú melléklet szerint fogadja el azzal, hogy a későbbi évek előirányzatait véglegesen az adott évi költségvetés elfogadásakor állapítja meg. 

9. § (1) Az Európai Uniós támogatással megvalósuló projektek bevételeit és kiadásait, valamint az önkormányzaton kívüli ilyen projektekhez történő hozzájárulásokat a 9. számú melléklet tartalmazza.

(2) Az önkormányzat által felvett hitelállomány alakulását lejárat és eszközök szerinti bontásban a 10. számú melléklet tartalmazza.

(3) Az önkormányzat által átadott pénzeszközök, támogatásértékű kiadások összegét a 11. számú melléklet tartalmazza.

(4) Az önkormányzat által adott közvetett támogatások előirányzatát a 12. számú melléklet tartalmazza.

(5) A képviselő-testület az önkormányzat 2014. évi előirányzat-felhasználási ütemtervét havi bontásban a 13. számú melléklet szerint, a likviditási ütemtervét a 14. számú melléklet szerint hagyja jóvá.

(6) Az önkormányzat intézményeinek pénzellátási tervét a képviselő-testület a 15. számú melléklet szerint hagyja jóvá.

10. § A Képviselő-testület a 2014. évi költségvetés egyensúlyát hitelfelvétel nélkül biztosítja. 

Mórágyi Óvoda és Egységes Óvoda-bölcsőde

11. § (1) Mórágyi Óvoda és Egysége Óvoda-bölcsőde kiadási és bevételi előirányzatait a képviselő-testület a 3.2 számú melléklet szerint hagyja jóvá. A működési kiadások előirányzata összesen        56.258 ezer forint, melyből
a) személyi jellegű kiadások:
30.545 ezer forint,

b) munkaadókat terhelő járulékok:
 8.306 ezer forint,

c) dologi kiadások:



   17.307 ezer forint,

d) tartalék




        100 ezer forint

(2) A Mórágyi Óvoda és Egysége Óvoda-bölcsőde bevételei:

           a) állami támogatás:     30.423  ezer forint


b) Mórágy Község Önkormányzatának támogatása: 14.621 ezer forint.


c) Működési bevétel  10.712  ezer forint


d) pénzmaradvány 502 ezer forint.
A költségvetési létszámkeret

12.
§ (1) A képviselő-testület az önkormányzat létszám - előirányzatát  12 fő átlagos statisztikai állományi létszámban (átlaglétszámban) hagyja jóvá, ebből:

a) intézményen kívüli önkormányzati átlagos statisztikai állományi létszám: 6,5 fő:  

1 fő polgármester, 1 védőnő, 2 fő szociális gondozónő, 1 fő takarítónő, 1 fő gépkocsivezető-karbantartó, 1 fő buszvezető

b) Mórágyi Óvoda és Egységes Óvoda - bölcsőde átlagos statisztikai állományi létszáma: 12 fő,

 melyből 4 fő óvodapedagógus, 2 fő dajka, 2 gondozónő, 1 fő élelmezés vezető, 3 fő konyhai dolgozó, 

b) a közfoglalkoztatottak átlagos statisztikai létszáma 7 fő. 

(2) A képviselő-testület az intézményen kívüli foglalkoztatottak és közalkalmazottak számára – ide nem értve a közfoglalkoztatottakat -  3.002 ezer forint keretösszegű  - cafetéria - juttatást biztosít, mely tartalmazza a juttatást terhelő közterheket is. 

Az előirányzatok módosításának szabályai

13.§ (1) A Képviselő-testület a jóváhagyott bevételi, kiadási előirányzatok közötti átcsoportosítás jogát fenntartja az alábbi kivételekkel:

a) év közben engedélyezett, célhoz kötött támogatásértékű bevételek, átvett pénzeszközök, pénzmaradvány bevételei tekintetében;

b) az Önkormányzat költségvetésben tervezett kiadások önkormányzati és intézményi költségvetések közötti átcsoportosítás tekintetében.

(2) A költségvetési szervek kiadási előirányzatán belül – a működési és a felhalmozási előirányzatok között - az irányító szervi hatáskörben hajtható végre átcsoportosítás.

(3) Az önkormányzat önállóan működő és gazdálkodó, valamint az önállóan működő költségvetési intézményei az e rendeletben jóváhagyott bevételi előirányzatokat meghaladóan képződő többletbevételek terhére a bevételi és kiadási előirányzatai főösszegét saját hatáskörben nem módosíthatják.

(4) A Képviselő-testület az önkormányzat és az intézmények saját hatáskörben végrehajtott előirányzat módosításról – az első negyedév kivételével – negyedévet követő 60 napon belül, az utolsó negyedévről az éves költségvetési beszámoló elkészítésének határidejéig, december 31-i hatállyal módosítja költségvetési rendeletét. 

(5) A Képviselő-testület által jóváhagyott kiemelt kiadási előirányzatokat valamennyi költségvetési szerv köteles betartani.

(6) A költségvetési bevételek a bevételi előirányzatokon felül is teljesíthetők. 

(7) A működési célú állami támogatás évközi emeléséből származó többletforrásból céltartalékot, a felhalmozási célú állami támogatásból, egyéb céljellegű forrásból származó, nem tervezett bevételből a céljának megfelelő felhalmozási kiadási előirányzatot, az egyéb, nem céljellegű, a tervezettet meghaladóan képződő felhalmozási bevételből felhalmozási célú céltartalékot kell képezni, illetve a felhalmozási célú hitelt kell csökkenteni.

A költségvetés végrehajtására vonatkozó szabályok

14.§ (1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2) A Képviselő-testület felhatalmazza a polgármestert, valamint az önkormányzat önállóan működő és gazdálkodó, valamint az önállóan működő költségvetési szerveinek vezetőit a költségvetésben meghatározott bevételek beszedésére, a jóváhagyott kiadások teljesítésére és a költségvetés végrehajtására.

(3) A költségvetési szervek a rendeletben meghatározott bevételi és kiadási előirányzatai felett az intézmények vezetői előirányzat-felhasználási jogkörrel rendelkeznek.

(4) A költségvetési szerv vezetője a saját hatáskörben végrehajtott, írásba foglalt és iktatott előirányzat - módosításról 30 napon belül köteles a jegyzőt tájékoztatni.

(5) Az eredeti előirányzaton felüli felújítási és felhalmozási kiadások finanszírozására csak a felesleges tárgyi eszköz értékesítéséből, a jóváhagyott előző évi pénzmaradványból, valamint felhalmozási célú pénzeszköz átvételből származó bevételi többlet fordítható.

(6) Az intézmények forrásaik növelése és szakmai feladatellátásuk javítása érdekében a (7) bekezdésben foglaltak figyelembevételével jogosultak pályázatok benyújtására, amennyiben a pályázati felhívásban foglalt feltételeknek megfelelnek. 

(7) A költségvetési szerv pályázatának benyújtását megelőzően köteles a képviselő-testület engedélyét kérni, amennyiben a pályázat 

a) utólagos finanszírozású, és a költségvetési szerv az önkormányzattól igényli a kiadások megelőlegezésének finanszírozását, vagy

b) megvalósításához saját erő szükséges, vagy  

c) megvalósítása az alapító okiratában nem szereplő többletfeladatot jelent, vagy

d) az intézmény által használt ingatlan átalakítását, felújítását célozza, vagy

e) megvalósítása olyan működési kiadás-többletet jelent, mely a pályázat megvalósítása alatt, vagy a pályázat lezárását követően költségvetési támogatási igényt eredményez, vagy

f) Európai Uniós forrás elnyerését célozza.  

15. § (1) Alapítványt és közérdekű kötelezettségvállalást az intézmény csak a Képviselő-testület jóváhagyásával tehet, gazdasági társaságban üzletrészt, részvényt csak az önkormányzat előzetes döntése alapján szerezhet.

(2) Az önkormányzat átmenetileg szabad pénzeszközeinek lekötéséről, kamatozó betétben történő elhelyezéséről a jegyző egyetértésével a polgármester dönt.

(3) Az intézmény vezetője felelős azért, hogy a foglalkoztatottak részére adható, nem kötelező juttatások megállapítása és folyósítása az intézményi feladatellátást ne veszélyeztesse.

(4) Az intézmény vezetője felelős a feladatai ellátásához a szerv vagyonkezelésébe, használatába adott vagyon rendeltetésszerű igénybevételéért, az alapító okiratban  előírt tevékenységek jogszabályban meghatározott követelményeknek megfelelő ellátásáért, a költségvetési szerv gazdálkodásában a szakmai hatékonyság és a gazdaságosság követelményeinek érvényesítéséért, a tervezési, beszámolási, információ-szolgáltatási kötelezettség teljesítéséért és hitelességéért, a gazdálkodási lehetőségek és kötelezettségek összhangjáért, az  intézményi számviteli rendért, a folyamatba épített előzetes és utólagos vezetői ellenőrzéséért, a belső ellenőrzés megszervezéséért és működtetéséért. 

(5) A kötelezettségvállalást, pénzügyi ellenjegyzést, teljesítés igazolását az államháztartásról szóló törvény végrehajtásáról rendelkező 368/2011. (XII.31.) számú Kormányrendelet 52-60. §-ban foglaltak alapján kell elvégezni. 

(6) A választások helyi előkészítésére, lebonyolítására, valamint a népszavazás előkészítésére és lebonyolítására felhasználható pénzeszközök feletti kötelezettségvállalásra a jegyző, pénzügyi ellenjegyzésére az általa felhatalmazott személy jogosult. 

(7) Az intézmények hitelt nem vehetnek fel, kezességet nem vállalhatnak, pénzeszközeikből csak tárgyévi lejáratú, államilag garantált értékpapírt vásárolhatnak.

(8) Az intézmények bankszámlájukat a OTP BANK NYRT. szekszárdi Fiókjánál kötelesek vezetni. Átmenetileg szabad pénzeszközeiket tárgyévi lejáratú betétként leköthetik. A lekötésről és értékpapír vásárlásról a polgármestert az intézkedéssel egyidőben tájékoztatni kell.

(9) A felújítási és felhalmozási feladatok teljesítésére a források rendelkezésre állására figyelemmel vállalható kötelezettség.

(10) A Képviselő-testület hozzájárul ahhoz, hogy általa jóváhagyott, utófinanszírozású pályázatok esetében az intézmények részére a kiadások üteméhez igazodóan kölcsön kerüljön utalásra, melyet a pályázati támogatás megérkezését követően vissza kell utalni.

16. § A stabilitási törvény 3. §-a szerint az önkormányzat 2014. évre működési hiányt nem tervez.
17. § (1) Az önkormányzat a gazdálkodás során az év közben létrejött költségvetési többletet pénzintézeti pénzlekötés útján hasznosíthatja.
(2) Az (1) bekezdés szerinti hasznosítással kapcsolatos szerződések, illetve pénzügyi művele​tek lebonyolítását 5 millió forintig a képviselő-testület a polgármester hatáskörébe utalja. A polgármester a megtett intézkedéséről a következő képviselő-testületi ülésen tájékoztatást ad.

(3) A (2) bekezdésben meghatározott összeget meghaladó költségvetési többlet felhasználásá​ról a képviselő-testület határozatban dönt.

18.§ (1) A Képviselő-testület felhatalmazza a polgármestert arra, hogy az Áht. 57.§ -ban foglalt rendelkezéseknek megfelelően a 2014. évi normatív, normatív kötött felhasználású támogatások alapjául szolgáló mutatószámok tervezettől eltérő alakulása esetén, továbbá egyéb állami támogatás jogosulatlan igénybevétele esetén, lemondjon az igényelt támogatásról. 

(2) A Képviselő-testület felhatalmazza a polgármestert arra, hogy a 2013. évi tervezett és a ténylegesen igénybe vehető normatív támogatás, normatív kötött felhasználású támogatás különbözetéből, valamint a központosított előirányzatok, egyéb központi állami támogatások elszámolásából adódó, elszámoláskor felmerülő, visszafizetési kötelezettséget, esetlegesen felmerülő kamatterheket teljesítse. 

19.§ A bevételek beszedésekor, kiadások teljesítésekor lehetőség szerint készpénzkímélő fizetési módokat kell alkalmazni. A pénzforgalmat elsősorban a bankszámlákon kell bonyolítani. A készpénzben történő kifizetések az alábbiak lehetnek:

a) személyi juttatásokra: megbízási díj, hó közi kifizetés, fizetési előleg, költségtérítés.

b) elszámolásra kiadott összegek,

c) készlet és kis értékű tárgyi eszköz beszerzés,

d) reprezentációs kiadások,

e) kiküldetési kiadások,

f) kisösszegű szolgáltatási kiadások,

g) társadalom- és szociálpolitikai juttatások.

A költségvetés végrehajtásának ellenőrzése

20. § (1) Valamennyi költségvetési szerv köteles a gazdálkodás vitelét meghatározó szabályzatok elkészítéséről, karbantartásáról gondoskodni, melyért a költségvetési szerv vezetője felel. 

(2) Az önkormányzati költségvetési szervek ellenőrzése az Áht. 61. § (4) bekezdésében rögzített belső kontrollrendszer keretében valósul meg, melynek létrehozásáért, működtetéséért és továbbfejlesztéséért az önkormányzat esetében a jegyző, az intézmények esetében az intézményvezető felelős.

(3) Az önkormányzat a saját, valamint intézményeinek belső ellenőrzéséről a Völgységi Önkormányzati Társulás útján gondoskodik, a Bonyhádi Belső Ellenőrzési Csoport megbízásával. 
Záró és egyéb rendelkezések

21. § (1) Ez a rendelet a kihirdetés napját követő napon lép hatályba, rendelkezéseit 2014. január 1-jétől kell alkalmazni.
(2) A Képviselő-testület a polgármesternek e rendelet elfogadásáig az átmeneti időszakban tett intézkedéseiről, - bevételek beszedéséről, az előző évi kiadási előirányzatokon belül a kiadá​sok arányos teljesítése - szóló beszámolóját elfogadja. Az átmeneti időszakban beszedett be​vételek és teljesített kiadások e rendeletbe beépítésre kerültek.

Mórágy, 2014. február 11.

Glöckner Henrik
   Bakó Józsefné

polgármester 

